
ประกาศกองค์การบริหารส่วนตำบลบาโงยซิแน
เรื่อง การกำหนดนโยบายด้านคุณธรรมจริยธรรมของ(ข้าราชการหรือพนักงาน)และลูกจ้าง
องค์การบริหารส่วนตำบลบาโงยซิแน  ประจำปีงบประมาร พ.ศ. 2562
******************************
ตามที่องค์การบริหารส่วนตําบลบาโงยซิแน    ได้ประกาศมาตรฐานทางคุณธรรมและ
จริยธรรมของ(ข้าราชการหรือพนักงาน) และลูกจ้าง  ขององค์การบริหารส่วนตําบลบาโงยซิแน   อําเภอยะหาจังหวัดยะลา   โดยมีวัตถุประสงค์เพื่อให้ข้าราชการ พนักงาน และลูกจ้าง   ยึดถือเป็นหลักการหรือแนวทางปฏิบัติ เพื่อเป็นเครื่องกํากับความประพฤติของตนหรือจรรยาบรรณวิชาชีพ ส่งเสริมสร้างคุณภาพบุคลากร         ขององค์การบริหารส่วนตําบลบาโงยซิแน   ให้อยู่ในความถูกต้องดีงาม มีจิตบริการ  และดําเนินชีวิตพอเพียง โดยมีคุณธรรม จริยธรรมเป็นพื้นฐานภายใต้องค์กรธรรมาภิบาล   จึงขอประกาศนโยบายด้านคุณธรรม จริยธรรม ดังนี้
1. พึงดํารงตนให้ตั้งมั่นอยู่ในศีลธรรม  ปฏิบัติหน้าที่ด้วยความชื่อสัตย์สุจริต  เสียสละและมี 
ความรับผิดชอบ
 2. พึงปฏิบัติหน้าที่อย่างเปิดเผย โปร่งใส  พร้อมให้ตรวจสอบ
 3. พึงให้บริการด้วยความเสมอภาค  สะดวก  รวดเร็ว  มีอัธยาศัยไมตรีโดยยึดประโยชน์ของ 
ประชาชนเป็นหลัก 
4. พึงปฏิบัติหน้าที่โดยยึดผลสัมฤทธิ์ของงานอย่างคุ้มค่า 
5. พึงพัฒนาทักษะ  ความรู้  ความสามารถและตนเองให้ทันสมัยอยู่เสมอ 

ทั้งนี้ รวมถึงเพื่อใช้เป็นค่านิยมร่วมสําหรับองค์กรและข้าราชการทุกคนพึงยึดถือเป็นแนวทาง 
ปฏิบัติควบคู่ไปกับระเบียบและกฎข้อบังคับอื่นๆอย่างทั่วถึงและมีประสิทธิภาพ

 เพื่อให้การปฏิบัติตามประมวลจริยธรรมเป็นไปในแนวทางเดียวกัน อันก่อให้เกิดบรรทัดฐาน 
และมาตรฐานเดียวกัน และบรรลุวัตถุประสงค์ที่กําหนดไว้   จึงกําหนดแนวทางปฏิบัติตามประมวลจริยธรรม ของข้าราชการ องค์การบริหารส่วนตําบลบาโงยซิแน  อำเภอยะหา  จังหวัดยะลา   เพื่อรักษาประโยชน์ ส่วนรวม  เป็นกลางทางการเมือง  อํานวยความสะดวกและให้บริการแก่ประชาชนตามหลักธรรมาภิบาล โดยจะต้องยึดมั่นในค่านิยมหลัก 10 ประการ รายละเอียดปรากฏตามแนบท้ายประกาศนี้

 จึงประกาศให้ทราบโดยทั่วกัน 

             นายกองค์การบริหารส่วนตำบลบาโงยซิแน

พนักงานองค์การบริหารส่วนตำบลบาโงยซิแน
จะยึดค่านิยมหลัก ๑๐ ประการตามประมวลจริยธรรม ในการปฏิบัติงาน ดังนี้

 (๑) การยึดมั่นในระบอบประชาธิปไตยอันมีพระมหากษัตริย์ทรงเป็นประมุข 
 (๒) การยึดมั่นในคุณธรรมและจริยธรรม
 (๓) การมีจิตสำนึกที่ดี ซื่อสัตย์ และรับผิดชอบ
 (๔) การยึดถือประโยชน์ของประเทศชาติเหนือกว่าประโยชน์ส่วนตัวและไม่มี ผลประโยชน์ทับซ้อน
(๕) การยืนหยัดทำในสิ่งถูกต้อง เป็นธรรม และถูกกฎหมาย
 (๖) การให้บริการแก่ประชาชนด้วยความรวดเร็ว มีอัธยาศัย และไม่เลือกปฏิบัติ
 (๗) การให้ข้อมูลข่าวสารแก่ประชาชนอย่างครบถ้วนถูกต้องและไม่บิดเบือน ข้อเท็จจริง
(๘) การมุ่งผลสัมฤทธิ์ของงาน รักษามาตรฐาน มีคุณภาพ โปร่งใส่ และตรวจสอบได้
(๙) การยึดมั่นในหลักจรรยาวิชาชีพขององค์กร 
(๑๐) การสร้างจิตสำนึกให้ประชาชนในท้องถิ่นประพฤติตนเป็นพลเมืองที่ดีร่วมกัน พัฒนาชุมชนให้น่าอยู่คู่คุณธรรมและดูแลสภาพสิ่งแวดล้อมให้สอดคล้อง รัฐธรรมนูญฉบับปัจจุบัน

